Tarptautinis Karinis Tolimųjų Rytų Tribunolas
Tarptautinis Karinis Tolimųjų Rytų Tribunolas (TKTRT, angl. The International Military Tribunal for the Far East, (IMTFE)) buvo 1946 m. gegužės 3 d. – 1948 m. lapkričio 12 d. sušauktas tarptautinis teismas, teisęs Japonijos imperijos lyderius už trijų tipų nusikaltimus Antrojo pasaulinio karo metais (nusikaltimus prieš taiką, karo nusikaltimus ir nusikaltimus žmoniškumui). Kaltinimai buvo paskelbti 1946 m. gegužės 3 d. Nuosprendžiai priimti 1948 m. lapkričio 12 d. 55 kaltinimai proceso pabaigoje buvo sujungti į dešimt punktų. Du punktai: „Japonijos, Italijos ir Vokietijos sąmokslas dėl pasaulinio dominavimo“ ir „Įsiveržimas į Tailandą“ nebuvo svarstomi dėl įkalčių trūkumo.